**Opetus- ja kulttuuriministeriö 11.8.2017**

**kirjaamo@minedu.fi**

**OKM, lausuntopyyntö OKM/28/010/2017**

**Lausuntopyyntö ammatillisen koulutuksen reformin asetuksista**

Ammatillisen koulutuksen reformin lain hyväksyminen oli toivottua ja nyt valmistellut asetukset osaltaan tukevat lain ja ammatillisen koulutuksen reformin toimeenpanoa.

Seuraavien asetusten osalta Seinäjoen koulutuskuntayhtymä Sedu haluaa tuoda lausunnossaan esiin seuraavaa:

**Opetus- ja kulttuuriministeriön asetus ammatillisen koulutuksen tutkintorakenteesta**

Sedu esittää, että ammatillista tutkintorakennetta selkeytetään ja kevennetään edelleen. Myös se, että ammatillisia tutkintoja ei sijoitettaisi tutkintoasetuksessa koulutusaloille on kannatettavaa.

**Opetus- ja kulttuuriministeriön asetus opiskelijaksi ottamisen perusteista ammatillisessa perustutkintokoulutuksessa**

Sedu kannattaa sitä, että lisäpisteitä annettaisiin hakijoille, jotka ovat suorittaneet perusopetuksen oppimäärän tai valmentavan koulutuksen ammatilliseen perustutkintokoulutukseen hakeutumisvuonna tai sitä edellisenä vuonna. Ammattiin jo opiskelevien osalta yhteishaun aikana tapahtuva eroaminen tulisi saada minimoitua ja koulutuspaikat kohdennettua ilman opiskelupaikkaa oleville.

Sedu kannattaa esitystä, että voidaan valita opiskelijaksi, vaikka ei ole suorittanut perusopetuksen oppimäärää 🡪 käytössä yhteishaun pisteet + harkintaan perustuva valinta. Tämä tukee mm. ilman perustutkintoa olevia aikuisten ja maahanmuuttajien mahdollisuutta päästä koulutukseen.

Sedu kannattaa, että kielitaitotasosta ei enää säädettäisi erikseen.

**Opetus- ja kulttuuriministeriön asetusoppisopimuskoulutuksessa olevan opiskelijan opintososiaalisista eduista koulutuksen järjestäjän oppimisympäristöissä tapahtuvan osaamisen hankkimisen osalta**

Ei kommentoitavaa.

**Valtioneuvoston asetus ammatillisen koulutuksen, lukiokulutuksen ja perusopetuksen jälkeisen valmistavan koulutuksen hakumenettelystä annetun valtioneuvoston asetuksen muuttamisesta**

Sedu esittää, että hakutulokset tulisi aikatauluttaa niin, että kaikilla hakijoilla olisi tieto koulutuspaikasta juhannukseen mennessä.

**Valtioneuvoston asetus opetus- ja kulttuuritoimen rahoituksesta annetun valtioneuvoston asetuksen muuttamisesta**

Ei kommentoitavaa.

[**Opetus- ja kulttuuriministeriön asetus eräiden oppilailta perittävien maksujen perusteista annetun opetusministeriön asetuksen muuttamisesta**](http://www.amke.fi/media/lausunnot/lausunnot2017/amke-ry-lausunto_okm_asetus-eraiden-oppilailta-perittavien-maksujen-perusteista-annetun-opetusministerion-asetuksen-muuttamisesta-_okm_28_010_2017.pdf)

Sedu esittää, että oppimateriaaleista ja tarvikkeista perittävä maksu tulisi ulottua myös digitaalisiin oppimateriaaleihin, siltä osin kun ne ovat esim. lisensseillä hankittavaa opiskelijoiden henkilökohtaiseen käyttöön tarkoitettua materiaalia, joiden käyttö kuitenkin katkeaa opiskeluoikeuden päätyttyä. Opiskelijoiden itse hankkimien oppikirjojen korvaaminen digimateriaaleilla edistäisi näin selkeästi tavoitteen mukaisen ”digiloikan” edistämistä oppilaitoksissa ja olisi kustannustehokkaampaa myös opiskelijalle.

Seinäjoella 11.8.2017

Reija Lepola

kuntayhtymän johtaja, rehtori

Seinäjoen koulutuskuntayhtymä Sedu

reija.lepola@sedu.fi mob. 0408304256